2. અમુક સ્ત્રીઓને પેહલા તબક્કામાં ઉલટી, ઉબકા, ચક્કર આવવા જેવી શારીરિક તકલીફો થઇ શકે છે. આમાં અમુક લક્ષણો આનુવંશિક હોય છે. આ શારીરિક તકલીફોને સ્વાભાવિક ગણી સ્વીકારી લેવામાં આવે તો સ્ત્રીઓ માટે ગર્ભાવસ્થા ઘણી આસાન થઇ જાય છે. જો તમારો પેહલો તબક્કો ઉનાળા દરમિયાન આવતો હોય તો ખુબ પાણી પીવું હિતાવહ છે, ગર્ભાવસ્થા ના કોઇપણ તબક્કામાં યુરીન ઇન્ફેકશન થઇ શકે છે તો તે સમય દરમિયાન ખુબ પાણી પીવું જોઈએ. જો તમારો પેહલો તબક્કો શિયાળામાં કે ચોમાસા દરમિયાન આવતો હોય તો તીખું ખાવાનું ટાળવું જોઈએ. પૌષ્ટિક આહાર દરેક તબક્કામાં લેવો ખુબ જરૂરી છે. પ્રથમ તબક્કામાં બાળકનું બંધારણ થતું હોવાથી સેક્સ કરવું હિતાવહ નથી તે છતાં ડોક્ટરની સલાહ લેવી ખુબ જરૂરી છે. મોટાભાગની શારીરિક તકલીફો પ્રથમ તબક્કામાં જોવા મળે છે. જેમ જેમ બીજા તબક્કાની શરૂઆત થાય આ તકલીફો મહદઅંશે ઓછી થઇ જતી હોય છે. ઘણી સ્ત્રીઓને ઘરની દરેક વ્યક્તિનું ધ્યાન પોતાની તરફ દોરવું હોય છે (એ જરૂરી પણ છે જ ) એટલા માટે થઇ ને તે તેની તકલીફો સ્વકારતી નથી. ગર્ભાવસ્થા ને સ્વીકારી ને શરીરમાં જે ફેરફાર થતા હોય તેને પણ જો સ્વીકારવામાં આવે તો આ અવસ્થાને પણ ખુબ સારી રીતે માણી શકાય છે. જે પણ શારીરિક ફેરફાર હોય તે થોડા સમય પૂરતા જ છે અને એટલે દરેક પરિસ્થતિને એન્જોય કરવી જોઈએ.